## Odluka o osnivanju Povjerenstva Vlade Republike Hrvatske za zatočene i nestale

### NN 86/2005 (15.7.2005.), Odluka o osnivanju Povjerenstva Vlade Republike Hrvatske za zatočene i nestale

# VLADA REPUBLIKE HRVATSKE

**1693**

Na temelju članka 23. stavaka 1. i 3. i članka
30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), Vlada
Republike Hrvatske je na sjednici održanoj 8. srpnja 2005. godine donijela

## ODLUKU

o
osnivanju Povjerenstva Vlade Republike Hrvatske za zatočene i nestale

I.

Osniva
se Povjerenstvo Vlade Republike Hrvatske za zatočene i nestale (u daljnjem
tekstu: Povjerenstvo).

II.

Povjerenstvo je savjetodavno i stručno
međuresorno tijelo Vlade Republike Hrvatske za pitanja zatočenih i nestalih
osoba tijekom Domovinskoga rata.

III.

Zadaća je Povjerenstva da Vladi Republike
Hrvatske daje prijed­loge, mišljenja i stručna
obrazloženja iz područja traženja zatočenih i nestalih osoba. U ostvarivanju
svoje zadaće Povjerenstvo:

1. predlaže Vladi Republike Hrvatske strategiju
u području traženja zatočenih i nestalih osoba, a osobito u vezi:

– prikupljanja saznanja o zatočenim i nestalim
osobama

– pregovora o zatočenim i nestalim osobama s
nadležnim tijelima drugih država

– prikupljanja saznanja o mjestima masovnih i
pojedinačnih grobnica

– procesu ekshumacija te identifikacija
ekshumiranih posmrt­nih
ostataka

2. ocjenjuje stanje u problematici zatočenih i
nestalih osoba, predlaže Vladi Republike Hrvatske mjere za rješavanje određenih
problema, te mjere za poboljšanje stanja

3. prati učinkovitost sustava tijela državne
uprave i drugih sudionika koji se u svome djelokrugu rada bave pitanjem
zatočenih i nestalih osoba, te predlaže eventualne izmjene i dopune toga
sustava

4. predlaže Vladi Republike Hrvatske osnivanje
pomoćnih tijela – radnih skupina, radi rješavanja pojedinih segmenata pitanja
zatočenih i nestalih osoba

5. razmatra odnose s međunarodnim organizacijama
koje se u svomu djelokrugu bave pitanjem zatočenih i nestalih osoba u Repub­lici Hrvatskoj, te daje prijedloge i mišljenja o
odnosima s relevant­nim
međunarodnim organizacijama

6. daje prijedloge i mišljenja o odnosima s
nevladinim udrugama registriranim u Republici Hrvatskoj koje okupljaju obitelji
zatočenih i nestalih osoba

7. prati iskustva drugih zemalja i međunarodnih
organizacija koje se bave traženjem nestalih osoba, te sukladno interesu i
potrebama, predlaže Vladi Republike Hrvatske uspostavu suradnje.

IV.

Predsjednika, članove i tajnika Povjerenstva
imenuje Vlada Republike Hrvatske. Predsjednik Povjerenstva je dužnosnik
nadležan za Upravu za zatočene i nestale Ministarstva obitelji, branitelja i
međugeneracijske solidarnosti, a članovi Povjerenstva su dužnosnici –
predstavnici sljedećih tijela i ustanova:

a) Ministarstvo unutarnjih poslova

b) Ministarstvo obrane

c) Ministarstvo pravosuđa

d) Ministarstvo vanjskih poslova i europskih
integracija

e) Ministarstvo zdravstva i socijalne skrbi

f) Ministarstvo znanosti, obrazovanja i športa

g) Državno odvjetništvo Republike Hrvatske

h) Sigurnosne agencije (OA, POA, VSA)

i) Zavod za sudsku medicinu i kriminalistiku
Medicinskog fakulteta u Zagrebu

j) Hrvatski Crveni križ.

V.

Za potrebe pregovora s nadležnim tijelima drugih
država, te raz­govore s međunarodnim organizacijama,
predsjednik Povjerenstva određuje pregovarački tim kojega predvodi.
Pregovarački tim čine tajnik i određeni članovi Povjerenstva, ovisno o temama
pregovora.

VI.

Poslove Povjerenstva vodi tajnik Povjerenstva
koji je državni službenik zaposlen u Upravi za zatočene i nestale Ministarstva
obitelji, branitelja i međugeneracijske solidarnosti.

Stručne i administrativne poslove za
Povjerenstvo obavlja Uprava za zatočene i nestale Ministarstva obitelji,
branitelja i međugeneracijske solidarnosti.

VII.

Sredstva za rad Povjerenstva osiguravaju se iz
državnog proračuna Republike Hrvatske na poziciji Uprave za zatočene i nestale
Ministarstva obitelji, branitelja i međugeneracijske solidarnosti.

VIII.

Povjerenstvo o svome radu izravno i kontinuirano
izvještava potpredsjednika Vlade Republike Hrvatske nadležnog za društvene
djelatnosti i ljudska prava.

IX.

Povjerenstvo
je za svoj rad odgovorno Vladi Republike Hrvatske.

O
svome radu, Povjerenstvo podnosi polugodišnje i godišnje izvješće Vladi
Republike Hrvatske.

X.

Ova
Odluka stupa na snagu danom objave u »Narodnim novinama«.

Klasa:
022-03/05-02/21

Urbroj: 5030104-05-1

Zagreb,
8. srpnja 2005.

Predsjednik

**dr****. sc. Ivo
Sanader, v. r.**

Odluka, NN 86/2005-1693